તમારી પાસે જે કવરેજ છે એમાં વધારો કરવો એવું કુદરતી રીતે જ પહેલું પગથિયું હોવું જોઈએ. તેમ છતાં એવું જોવામાં આવે છે કે મોટા ભાગની વિમા કંપનીઓ વધુમા વધુ રૂ. 5 લાખ અથવા રૂ. 10 લાખની રકમ પર અટકી જાય છે. એપોલો મ્યુનિચ અથવા સ્ટાર હેલ્થ જેવી કેટલીક પોલિસીઓ 15 લાખ રૂપિયા સુધી પણ ઑફર કરે છે. તેમ છતાં એનાથી પણ ઉપર, વધુ મોટી રકમનો વિમો હોવો એ બહુ જૂજ પ્રમાણમાં જોવા મળે છે. મેક્સ બુપા'સ હાર્ટબીટ પ્લાનમાં રૂપિયા 50 લાખ સુધીનો વિકલ્પ પણ ઉપલબ્ધ છે, પરંતુ તેનું પ્રીમિયમ પણ 40 વર્ષની વયના પોલિસી ધારક સાથેના 4 સભ્યોના પરિવાર માટે વાર્ષિક 1 લાખ રૂપિયાને વટાવી જાય એટલું થાય છે. ICICI લોમ્બાર્ડ પાસે પણ 50 લાખના વિમાનો વિકલ્પ છે પરંતુ તે માત્ર ઑફલાઈન મોડમાં જ ઉપલબ્ધ છે. તમારા પરિવાર માટે તમારી પાસે જે કુલ હેલ્થ કવરેજ છે (તમારા નોકરીદાતાએ તમને પૂરું પાડ્યું છે એ સહિત) તેને ચકાસો અને તપાસો કે તમને એ કવરેજની રકમ વધારવાની જરૂર છે કે કેમ.